EkBass/fiwiki-20250220-pages-articles huggingface dataset:
Office of Film and Literature Classification (Uusi-Seelanti)

Office of Film and Literature Classification (OFLC) on Uudessa-Seelannissa toimiva virasto, joka on vastuussa kaikkien elokuvien, videoiden, julkaisujen ja joidenkin videopelien ikäluokitusjärjestelmistä Uudessa-Seelannissa. OFLC:llä on oikeus luokittaa ”julkaisuja”, joihin lukeutuvat elokuvat, videot, DVD:t, tietokone- ja videopelit rajoitettavalla sisällöllä, kirjat, lehdet, sarjakuvat, manga, äänitteet, kuvat, sanomalehdet, valokuvat, diaesitykset, ”mikä tahansa tuloste ja kirjoitus”, "paperi tai mikä tahansa muu asia”, jossa on kuvia tai tekstiä, digitaalikuvat sekä teksti- ja äänitiedostot. OFLC:llä pitää myös hyväksyttää elokuvaposterit. Vain tietokonepelit rajoitettavalla sisällöllä sekä kaikki elokuvat ja DVD:t joutuvat hakemaan leiman ennen kuin niitä voidaan tarjota myyntiin tai esitteille. ==Johtajatarkastajat== *William Jolliffe 1916–1927 *W A Tanner 1927–1937 *W A von Keisenberg 1938–1949 *Gordon Mirams 1949–1959 *Douglas McIntosh 1960–1976 *Bernard Tunnicliffe 1977–1983 *Arthur Everard 1984–1990 *Jane Wrightson 1991–1993 *Kathryn Paterson 1994–1998 *Bill Hastings 1999– == Järjestelmä == Nimi Määrittely Yleisesti sallittu Vanhempien opastuksessa nuorelle yleisölle Sopiva (mutta ei rajoitettu) yli 16-vuotiaille. Vain yli 13-vuotiaille, paitsi vanhempien opastuksessa. Vain yli 13-vuotiaille. Vain yli 15-vuotiaille. Vain yli 16-vuotiaille, paitsi vanhempien opastuksessa. Vain yli 16-vuotiaille. Vain yli 18-vuotiaille, paitsi vanhempien opastuksessa. Vain yli 18-vuotiaille. Rajoitettu vain tietyille henkilöille tai ryhmille jotka organisaatio määrittelee. ==Lähteet== ==Aiheesta muualla== * Office of Film and Literature Classification Luokka:Sensuuri
1\. Baltian rintama

1\. Baltian rintama oli puna-armeijan toisen maailmansodan rintama, joka muodostettiin 20. lokakuuta 1943 Kalininin rintamasta. 24. helmikuuta 1945 se uudelleenjärjesteltiin Semlandin operatiiviseksi ryhmäksi. Operaatio Bagrationissa 1., 2. ja 3. Valkovenäjän rintama sekä 1. Baltian rintama hyökkäsivät Saksan Keskustan armeijaryhmää vastaan 700 km leveän kaistan kautta, joka ulottui Polatskista Bobruiskiin.1\. Baltian rintaman 359 500 sotilasta työntyi Pohjoisen ja Keskustan armeijaryhmän välistä kohti Itä- Preussia ja Baltiaa. Rintaman tehtävänä oli suojella päähyökkäyksen oikeaa sivustaa ja tukea etelämpänä olevia joukkoja. Lokakuun alussa 1. Baltian rintama hyökkäsi länteen kohti Baltian rannikkoa, jonka se saavutti lähellä Memeliä 10. lokakuuta 1944. Pohjoisen armeijaryhmä jäi näi eristyksiin ja joutui perääntymään Kuurinmaalle. 1\. ja 2. Baltian rintama saivat Stavkalta määräyksen Kuurinmaan armeijaryhmän tuhoamisesta, jotta Baltiaan sijoitetut joukot saataisiin vapautettua tärkeämpiin tehtäviin. Ensimmäinen hyökkäys aloitettiin 16. lokakuuta 1944, mutta se pysähtyi lähelle Tukumsin kaupunkia. 27. päivänä aloitettu uusi offensiivi pysähtyi sekin ilman merkittäviä saavutuksia. Kolmannen kerran motin tuhoamista yritettiin 20. marraskuuta, mutta saksalaisten ja latvialaisten joukkojen onnistui säilyttää puolustusasemansa. Epäonnistuneita yrityksiä tehtiin vielä joulukuussa, helmikuussa ja huhtikuussa 1945. == Komentajat== * 20. lokakuuta – 19. marraskuuta 1943 armeijankenraali Andrei Jerjomenko * 20. marraskuuta 1943 – 24. helmikuuta 1945 armeijankenraali Ivan Agramjan == Lähteet == Luokka:Puna- armeijan rintamat toisessa maailmansodassa
Pigworm

Pigworm on brittiläisen Jim Pembroken toinen sooloalbumi. Se julkaistiin vuonna 1974. CD-versio levystä ilmestyi vuonna 1997. == Kappaleet == Kaikki sävellykset ja sanoitukset Jim Pembroke. # # # # # # # # # # == Kokoonpano == * Jim Pembroke – piano, laulu * Jukka Gustavson – urut * Pekka "Rekku" Rechardt – kitara * Pekka Pohjola – basso * Ronnie Österberg – rummut * Otto Donner – torvisovitukset * Juhani Aaltonen – tenorisaksofoni * Jörgen Petersen – trumpetti * Pentti Lasanen – klarinetti * Jussi Aalto – pasuuna * Mircia Stan – pasuuna * Måns "Mosse" Groundstroem – Minimoog * Christian "Chrisse" Schwindt – marakassit * Vesa Aaltonen – lehmänkello === Muut tekijät === * Måns Groundstroem – tuottaja * Ronnie Österberg – tuottaja * Erkki Hyvönen – äänittäjä (Finnvox) * Jim Pembroke – kansitaide * Mårten Huldén – kansikuva == Aiheesta muualla == * Pigworm discogs.com -sivustolla Luokka:Jim Pembroken albumit Luokka:Vuoden 1974 albumit Luokka:Love Recordsin albumit Luokka:Måns Groundstroemin tuottamat albumit
Party Upstairs

Party Upstairs on suomalaistuneen brittimuusikon Jim Pembroken viides sooloalbumi. Se julkaistiin vuonna 1981. CD-versio levystä ilmestyi vuonna 1995, sisältäen kaksi Pembroken Jimbo-yhtyeen kappaletta "4 Million Telephones" ja "Midnight At Noon". == Kappaleet == Sävellykset ja sanoitukset Jim Pembroke, paitsi 5. sävellys Jukka Orma. === A-puoli === # # # # # # # === B-puoli === # * # # # # # === CD-painoksen bonuskappaleet === # * Jimbo: # Jimbo: == Kokoonpano == * Jim Pembroke – laulu, piano, kitara * Jukka Orma – kitara, laulu, piano * Pedro Hietanen – haitari * Mats Huldén – basso * Alf Forsman – rummut * Jimbo: Jim Pembroke - Jukka Orma - Mats Huldén - Alf Forsman === Muut tekijät === * Tuottaja: Otto Donner – tuottaja * Äänitys: Jukka Laaksonen – äänittäjä * Äänitetty MTV-studioilla == Aiheesta muualla == * Party Upstairs discogs.com -sivustolla Luokka:Jim Pembroken albumit Luokka:Vuoden 1981 albumit Luokka:Henrik Otto Donnerin tuottamat albumit
Harold Henry Joachim

Harold Henry Joachim (28. toukokuuta 1868 - 30. heinäkuuta 1938) oli brittiläisiin idealisteihin lukeutunut filosofi. Hän oli Francis Herbert Bradleyn oppilas. Joachim tunnetaan erityisesti totuuden koherenssiteorian muotoilusta teoksessa The Nature of Truth (1906). Joachim opiskeli Harrow Schoolissa ja Balliol Collegessa Oxfordissa. Hänestä tuli Wykeham-oppituolin logiikan professori vuonna 1919, ja hän hoiti tehtävää kuolemaansa saakka. == Teoksia == * Study of the Ethics of Spinoza (Ethica Ordine Geometrico Demonstrata) (1901) * The Nature of Truth (1906) * De lineis insecabilis (1908) translator * Immediate Experience and Mediation (1919) * Aristotle on Coming-To-Be and Passing-Away (De Generatione Et Corruptione) (1922) * Logical Studies (1948) * Descartes's Rules for the Direction of the Mind (1957; John Austinin ja Errol Harrisin muistiinpanoista toimittama) Luokka:Brittiläiset filosofit Luokka:Vuonna 1868 syntyneet Luokka:Vuonna 1938 kuolleet
John Henry Muirhead

John Henry Muirhead (28. huhtikuuta 1855 - 24. toukokuuta 1940) oli brittiläisiin idealisteihin lukeutunut filosofi. Hänet tunnetaan parhaiten "Muirhead Library of Philosophyn" alullepanijana vuonna 1890. Muirhead syntyi Glasgow'ssa. Hän opiskeli Glasgow Academyssä (1866–70) ja jatkoi Glasgow'n yliopistoon, jossa sai paljon vaikutteita Edward Cairdin, moraalifilosofian professorin, hegeliläisyydestä. "Muirhead Library of Philosophyn" julkaisu jatkui 1970-luvulle. Siitä tuli nykyaikaisen filosofian historian merkkiteoksia, ja siinä julkaistiin monien huomattavien filosofien kirjoituksia, mukaan lukien Ernest Albee, Brand Blanshard, Francis Herbert Bradley, Axel Hägerström, Henri Bergson, Edmund Husserl, Bernard Bosanquet, Irving Thalberg Jr., Georg Wilhelm Friedrich Hegel ja George Edward Moore. Vuonna 2002 kirjasto julkaistiin 95 osan sarjana (ISBN 0-415-27897-X). == Teoksia == * The Life and Philosophy of Edward Caird (yhdessä Sir Henry Jonesin kanssa) (1921) * Coleridge as Philosopher (1930) * The Platonic Tradition in Anglo-Saxon Philosophy: Studies in the History of Idealism in England and America (1931) * Rule and End in Morals (1969) * The Use of Philosophy: Californian Addresses (1979) * The Elements of Ethics * Chapters from Aristotle's Ethics Luokka:Skotlantilaiset filosofit Luokka:Vuonna 1855 syntyneet Luokka:Vuonna 1940 kuolleet
Magic Caves

Magic Caves oli Suomen ainoa liikuteltava kummitusjuna. Sen omisti Suomen Tivoli vuoteen 1996 asti, jolloin se myytiin Skoghin tivoliin Ruotsiin. Magic Caves sisälsi muun muassa punaisen pirun, joka nosti irtopäätäänsä matkustajille, nauravan Draculan, joka ei ollut mekaaninen, zombin, joka heräsi haudasta ja luurangon. Radalla kuului nauhoitettua kovaa naurua. Magic Caves tuli Suomen tivoliin noin 1980-luvun alkupuolella. Kummitusjuna on italialaista tuotantoa. Valmistaja on luultavasti Carpenteria 2000. Luokka:Huvipuistolaitteet
G. R. G. Mure

Geoffrey Reginald Gilchrist Mure (1893-1979) oli brittiläisiin idealisteihin lukeutunut filosofi. Hänet tunnetaan ennen kaikkea Hegel-tuntijana ja useista Hegeliä käsittelevistä teoksista. Mure myös käänsi muun muassa Aristoteleen teoksia (Toinen analytiikka). == Teoksia == * An Introduction to Hegel (1940) * A Study of Hegel's Logic (1950) * Retreat from Truth (1958) * The Philosophy of Hegel (1965) * Aristotle (1975) * Idealist Epilogue (1978) Mure, Geoffrey Reginald Gilchrist Mure, Geoffrey Reginald Gilchrist Mure, Geoffrey Reginald Gilchrist
Khloris

Khloris () viittaa kreikkalaisessa mytologiassa useampaan eri henkilöön. ==Khloris (Meliboia)== Khloris, alkuperäiseltä nimeltään Meliboia, oli yksi Nioben ja Amfionin neljästätoista lapsesta (niobideista). Hän oli myös ainoa (tai yksi harvoista), jotka Artemis ja Apollon säästivät tappaessaan niobidit kostoksi Nioben julkeudesta heidän äitiään Letoa kohtaan. Niobe oli kerskaillut lastensa määrää verrattuna Leton kahteen. Meliboia oli niin kauhuissaan tästä koettelemuksesta, että hän kalvakoitui pysyvästi muuttaen nimensä Khloriiksi — joka tarkoittaa kalpeaa. Odysseus tapasi Khloriin matkallaan Haadeeseen.Homeros: Odysseia xi, 281–296 (engl. käännös). Myöhemmin hän meni naimisiin Neleuksen kanssa ja tuli siten Pyloksen kuningattareksi. Heillä oli useita poikia, mukaan lukien Nestor, Alastor, Khromios, Tauros, Asterios, Pylaon, Deimakhos, Eurybios, Frasios, Eurymenes, Evagoras ja Epilaos, ja tytär nimeltään Pero. Khloriilla oli myös avioliittonsa aikana poika nimeltä Periklymenos, mutta tämän isäksi mainitaan Poseidon, joka oli myös Neleuksen isä. Poseidon antoi Periklymenokselle kyvyn muuttua miksi tahansa eläimeksi. ==Khloris (nymfi)== Khloris oli nymfi, joka liitettiin kevääseen, kukkiin ja uuden kasvuun. Roomalainen vastine hänelle oli Flora. Khloriin ryösti Zefyros, länsituuli. Hän otti myöhemmin Zefyroksen puolisokseen, ja tämä antoi Khloriin vallita kevättä. Heillä oli poika nimeltä Karpos, joka tarkoittaa muinaiskreikaksi 'hedelmää'. Kyseessä on kielikuva, jossa länsituuli tuo mukanaan sateen ja kevään tuoreuden ja kohdatessaan uuden kasvun tuottaa maasta hedelmää. Khloriin juhlaa Floraliaa vietettiin 28. huhtikuuta — 1. toukokuuta aina 300-luvulle saakka. ==Lähteet== Luokka: Kreikkalainen mytologia ca:Cloris (mare de Carpos) et:Chloris pt:Clóris sv:Chloris
Meliboia

Meliboia viittaa kreikkalaisessa mytologiassa kahteen eri henkilöön. ==Meliboia (Khloris)== Meliboia oli yksi Nioben ja Amfionin neljästätoista lapsesta (niobideista). Hän oli myös ainoa (tai yksi harvoista), jotka Artemis ja Apollon säästivät tappaessaan niobidit kostoksi Nioben julkeudesta äitiään Letoa kohtaan, kun Niobe oli kerskaillut lastensa määrää Leton kahteen. Meliboia oli niin kauhuissaan tästä koettelemuksesta, että hän kalvakoitui pysyvästi ja muutti nimensä Khloriiksi — joka tarkoittaa kalpeaa. ==Meliboia (okeanidi)== Meliboia oli Okeanoksen ja Tethyksen tytär, Pelasgoksen puoliso ja Lykaonin äiti. Luokka:Kreikkalainen mytologia Luokka:Okeanidit
Ready to Die

Ready to Die on edesmenneen yhdysvaltalaisen rap-artistin Notorious B.I.G:in debyyttialbumi, joka julkaistiin vuonna 1994 hänen ystävänsä Sean Combsin levymerkillä Bad Boy Records. Albumia pidetään erittäin tärkeänä East Coast rapin julkaisuna sillä samoihin aikoihin Kalifornian osavaltion räppärit dominoivat lähes koko genreä (esimerkiksi Tupac, Eazy-E, Dr. Dre, Snoop Dogg, Ice Cube). Albumi on myynyt kotimaassaan nelinkertaista platinaa Albumi on myös saanut Grammy ehdokkuuden vuonna 1996. Albumilta julkaistiin singlet ”Juicy”, ”Big Poppa” ja ”One More Chance”, joista kaksi ensimmäistä nousivat hiteiksi. Suurin osa albumin kappaleista kertoo Biggie Smallsin nuoruudesta, joka sisälsi paljon rikollisuutta ja väkivaltaa. Lyriikoissa Biggie myös pohtii tulevaisuuttaan ja nousuaan tähdeksi. == Kappaleet == == Arvostelut == * Allmusic: Allmusic review * Blender: Blender * HipHopDX: HipHopDX * Christgau’s Consumer Guide: A–Christgau’s Consumer Guide * Rolling Stone: Rolling Stone == Lähteet == Luokka:Vuoden 1994 esikoisalbumit Luokka:The Notorious B.I.G.:n albumit
Muurikruunu

Muurikruunu on heraldinen koristekruunu, joka muistuttaa kaupungin tai linnoituksen muuria. Sitä on käytetty kuninkaallisen kruunun sijaan muun muassa kaupunkitasavaltojen vaakunoissa. Suomessa muurikruunu on esiintynyt tai esiintyy esimerkiksi Seinäjoen, Raaseporin (vuoteen 2008 Tammisaaren), Lappeenrannan, Porin ja Haminan vaakunoissa.Otavan iso tietosanakirja 6, p 139 ==Historia== Muurikruunu, corona muralis, oli Rooman armeijan käyttämä kunniamerkki, joka annettiin sellaiselle sotilaalle, joka oli ensimmäisenä onnistunut kiipeämään viholliskaupungin tai -linnoituksen muurille oman standaarin kanssa. ==Lähteet== == Aiheesta muualla == Luokka:Heraldiset kuviot
John Mayall

John Brumwell Mayall (29. marraskuuta 1933 Macclesfield, Cheshire – 22. heinäkuuta 2024) oli brittiläinen säveltäjä ja multi-instrumentalisti, joka tunnettiin uranuurtajana brittiläisessä bluesmusiikissa. Häntä kutsuttiinkin ”brittiläisen bluesin kummisedäksi”, sillä hän oli levittämässä bluesin uudelleentulemista Britannain valkoisten muusikoiden parissa. Mayall muutti Alexis Kornerin vaikutuksesta Lontooseen ja perusti 1960-luvun alkupuolella John Mayall & the Bluesbreakers -yhtyeen. Yhtyeen riveissä esiintyneitä maailmankuuluja soittajia ovat muun muassa Eric Clapton, Jack Bruce, Peter Green, John McVie, Mick Fleetwood, Mick Taylor, Harvey Mandel, Larry Taylor, Johnny Almond ja Jon Mark. Mayall perusti Bluesbreakers-yhtyeen uudelleen vuonna 1982 ja jatkoi yhtyeen kanssa kiertueilla aktiivisesti siitä alkaen. Mayall hajotti Bluesbreakersin 2008 keventääkseen työkuormaansa. Hän kuitenkin perusti saman tien uuden yhtyeen. Mayall jatkoi uraansa sekä aktiivista keikkailua ja äänittämistä yli 80-vuotiaaksi. Hän ilmoitti 2021, kuukautta ennen 88-vuotispäiväänsä jättävänsä kiertueet. Seuraavana vuonna häneltä julkaistiin vielä albumi The Sun Is Shining Down. Mayall kuoli 90-vuotiaana heinäkuussa 2024 kotonaan Kaliforniassa. Mayall vieraili Suomessa lukuisia kertoja Bluesbreakers-yhtyeensä kanssa, alkaen vuosien 1967, 1969 ja 1970 konserteista Helsingin Kulttuuritalossa. Vierailuja esiintyi muun muassa Pori Jazzissa vuosina 1986, 1991 ja 2001, Helsingissä 1997 ja 2008 sekä Järvenpään Puistobluesissa 2011. Vuonna 2015 John Mayall Band esiintyi Turun Logomossa. ==Lähteet== == Aiheesta muualla == Luokka:Brittiläiset laulajat Luokka:Brittiläiset kitaristit Luokka:Brittiläiset huuliharpistit Luokka:Brittiläiset kosketinsoittajat Luokka:Multi-instrumentalistit Luokka:Brittiläiset bluesmuusikot Luokka:Rockmuusikot Luokka:John Mayall & the Bluesbreakers Luokka:Vuonna 1933 syntyneet Luokka:Vuonna 2024 kuolleet
Ósios Loukáksen luostari

Ósios Loukáksen luostari (, ”Pyhittäjä Luukaksen luostari”; myös Osios Lukaksen luostari) on ortodoksinen luostari Kreikassa. Se sijaitsee Steírin kylässä Boiotiassa lähellä Dístomoa. Historiallinen linnoitettu luostari on yksi merkittävimmistä keskibysanttilaisen arkkitehtuurin ja taiteen merkkiteoksia. Luostari on osa Unescon maailmanperintöluettelon kohdetta Dafnín, Ósios Loukáksen ja Chíoksen Néa Monín luostarit yhdessä Néa Monín ja Dafnín luostarien kanssa. pienoiskuva|vasen|Luostarin pääkirkko. Ósios Loukáksen luostari sijaitsee luonnonkauniilla paikalla Helikon-vuoren rinteillä. Erakko Pyhä Luukas (Loukás, Lukas), jonka jäänteitä säilytetään luostarissa edelleen, perusti sen 900-luvulla. Luukas on kuuluisa ennustuksestaan, joka ennusti oikein, että Romanos valloittaa Kreetan. Vaikka hän todennäköisesti tarkoitti Romanos I:stä, niin saaren valloitti bysanttilainen sotapäällikkö Nikeforos Fokas keisari Romanos II:n alaisuudessa. Uskotaan, että jälkimmäisen hallitusaikana rakennettiin Ósios Loukáksen Jumalansynnyttäjän kirkko. Vuonna 2011 luostarissa oli kolme asukasta. Ósios Loúkaksen luostari on ollut maailmanperintökohde vuodesta 1990. == Lähteet == == Aiheesta muualla == Luokka:Bysanttilaiset luostarit Luokka:Dafnín, Ósios Loukáksen ja Chíoksen Néa Monín luostarit Luokka:Dístomo- Aráchova-Antíkyra Luokka:Kreikan luostarit
Haapajoki

Haapajoki on noin 25 kilometrin pituinen joki Pohjois-Pohjanmaalla. Haapajoki alkaa Raahen Saloisista ja laskee Perämereen. Haapajoki kuljettaa vettä Haapajärven tekoaltaasta Rautaruukin Raahen terästehtaalle. Sivujoki on Poikajoki. == Lähteet == Luokka:Suomen joet *
Gelfondin–Schneiderin vakio

Gelfondin–Schneiderin vakio on :2^{\sqrt{2}}=2{,}6651441..., jonka Aleksandr Gelfond todisti transkendenttiseksi käyttäen Gelfondin–Schneiderin lausetta. Tämä ratkaisi Hilbertin seitsemännen ongelman. Gelfondin–Schneiderin vakion neliöjuuri on :\sqrt{2}^{\sqrt{2}}=1{,}6325269..., jota voidaan käyttää epäkonstruktiivisessa todistuksessa sille, että on olemassa irrationaaliluvut a ja b, jolle a^b on rationaaliluku. == Katso myös == * Gelfondin vakio Luokka:Transkendenttiset luvut Luokka:Vakiot
Dístomo

Dístomo (; ) on Kreikan kylä sekä samanniminen Dístomo-Aráchova-Antíkyran kunnan kunnallisyksikkö (Δημοτική Ενότητα Διστόμου, Dimotikí Enótita Distómou) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 3 881 ja varsinaisen Dístomon kylän väkiluku 1 589 (vuonna 2011). Dístomo on Dístomo-Aráchova-Antíkyran kunnan kuntakeskus. Dístomon kylän läheisyydessä sijaitsee merkittävä bysanttilainen Ósios Loukáksen luostari, joka kuuluu Unescon maailmanperintöluetteloon. == Historia == Toisen maailmansodan aikana 10. kesäkuuta 1944 Natsi-Saksan SS-poliisidivisioonan miehet teloittivat Dístomossa 218 kyläläistä ollessaan etsimässä kreikkalaisia partisaaneja. Seitsemän rekkalastillista SS-sotilaita joutui hieman kylän jälkeen partisaanien väijytykseen, minkä seurauksena seitsemän saksalaista sotilasta kuoli. Tämän jälkeen jäljelle jääneet SS-miehet kääntyivät takaisin kylään ja kostotoimina tappoivat, raiskasivat ja ryöstelivät. Yhteensä 218 dístomolaista sai surmansa. Tapahtumia kutsutaan Dístomon verilöylyksi. Dístomo oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dístomo-Aráchova-Antíkyran kunnaksi yhdessä Antíkyran ja Aráchovan kanssa, jolloin se muuttui uuden kunnan kunnallisyksiköksi. == Kunnallisyksikön osat == Dístomon kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Dístomo Ágios Nikólaos 25 Dístomo 1 589 Paralía Distómou (Áspra Spítia) 1 578 Steíri Ósios Loukáksen luostari (Moní Osíou Louká) 3 Steíri 686 Yhteensä: 3 881 == Lähteet == == Aiheesta muualla == Luokka:Dístomo-Aráchova-Antíkyra Luokka:Keski-Kreikan entiset kunnat Luokka:Keski-Kreikan kylät
Elikónas

Elikónas (, ), antiikin Helikon (, ), on vuori Boiotiassa Keski-Kreikassa. Sen korkeus on 1 748 metriä ja prominenssi 1 290 metriä. pienoiskuva|vasen|Näkymä Elikónakselta Korintinlahdelle. Elikónas sijaitsee noin kymmenen kilometriä pohjoiseen Korintinlahden rannasta. Vuoren korkeimman huipun nimi on Palaiovoúna (Παλαιοβούνα). Muut korkeimmat huiput ovat Tsíveri (Τσίβερι, 1 561 m), Megáli Loútsa (Μεγάλη Λούτσα, 1 549 m) ja Motsára (Μοτσάρα, 1 526 m). Antiikin aikana Helikonia pidettiin kreikkalaisessa mytologiassa omistettuna muusille. Sen itäpuolella sijaitsi niin kutsuttu Muusien laakso, johon syntyi muusille omistettu pyhäkköalue. Ensimmäisenä Helikonvuoresta ja sen laaksosta lauloi runoilija Hesiodos teoksessaan Jumalten synty. Samalla Helikonista tuli myös runollisen inspiraation tunnus, kun Hesiodos kertoi saaneensa inspraationsa muusilta alueella.Hesiodos: Jumalten synty (Theogonia) 1–8. Kaksi muusien pyhää lähdettä, Aganippe ja Hippokrene, sijaitsivat vuorella. Varsinkin Hippokrenen veden uskottiin antavan runollista innoitusta. == Lähteet == == Aiheesta muualla == Luokka:Boiotia Luokka:Kreikan vuoret
Pyhän Mikaelin kirkko

Pyhän Mikaelin kirkko voi tarkoittaa seuraavia kirkkoja: ==Suomessa== * Pyhän Mikaelin kirkko eli Honkilahden kirkko, kirkko Eurassa * Pyhän Mikaelin kirkko eli Kirkkonummen kirkko * Pyhän Mikaelin puukirkko eli Kiukaisten kirkko, kirkko Eurassa * Pyhän Mikaelin kirkko, rauniokirkko Pälkäneellä * Pyhän Mikaelin kirkko, Keminmaan vanha kirkko * Laitilan kirkko eli Laitilan Pyhän Mikaelin kirkko, kirkko Laitilassa * Pyhän Mikaelin kirkko eli Paimion kirkko, kirkko Paimiossa * Pyhän Mikaelin kirkko, ortodoksinen kirkko Mikkelissä * Pyhän Mikaelin kirkko, kirkko Varpaisjärvellä == Britanniassa == * Pyhän Mikaelin kirkko, kirkko Alnhamissa, Englannissa * Pyhän Mikaelin kirkko, kirkko Burgh by Sandisissa, Englannissa * Pyhän Mikaelin kirkko, kirkko Duntisbourne Rousessa, Englannissa * Pyhän Mikaelin kirkko, kirkko Torpenhow'ssa, Englannissa * Pyhän Mikaelin kirkko, kirkko Winterbournessa, Englannissa * Pyhän Mikaelin kirkko, kirkko Llantarnamissa, Walesissa == Muissa maissa == * Pyhän Mikaelin kirkko, kirkko Luxemburgissa * Pyhän Mikaelin kirkko, kirkko Serepetassa, Venäjällä * Pyhän Mikaelin kirkko, kirkko Tallinnassa, Virossa
Suomalaiset loitsut

Suomalaisia ja karjalaisia loitsuja tunnetaan muistiinmerkittyinä paljon, useimmat niistä kalevalamittaisia. Alkujaan suomalaiset loitsut on laulettu. Myös Kalevalan sankarit laulavat loitsunsa. Vanhin kirjallinen tieto itämerensuomalaisesta loitsusta on 1200-luvun Novgorodista. Kyseessä on tuohikirje, jossa on ilmeisesti salamaa koskeva loitsu. (Tuohikirje 292) Suomalaisen loitsun eräs perustyyppi perustuu loihdittavan kohteen alkuperän eli synnyn tuntemiseen ja julkilausumiseen. Jos jonkun asian, esimerkiksi vihollisen, raudan, veren tai pedon myyttinen alkuperä ja kehitys nykymuotoonsa asti tunnetaan, sitä voidaan myös tällä tiedolla hallita. Uskottiin, että vihollinen voitettiin tai luonnonvoimaa hallittiin kertomalla sille, miten se oli syntynyt ja kehittynyt. Tällaiset loitsut ovat samalla syntykertomuksia, ja sisältävät siksi paljon tietoa siitä, mistä muinaiset suomalaiset ovat ajatelleet asioiden ja ilmiöiden johtuvan. Joitakin loitsukatkelmia on säilynyt elävänä kansanperinteenä näihin päiviin, muun muassa lastenloruina. Oli ennen onnimanni –loru saattaa olla alkujaan loitsu. Lastenloruna on säilynyt myös kivunlievitysloitsun pätkä: Kivun synty ei tässä katkelmassa ole enää mukana, mutta alkujaan se on loitsuun kuulunut. Kalevalan mukaan: Alkuperäisen loitsun mukaan Kiputytti on siis luonut kivut raastaen järkälettä. Loitsussa kivun käskettiin palata kiveen, mistä se oli tullutkin. Toiset loitsut ovat myös rukouksia jollekin jumaluudelle tai henkiolennolle. Esimerkiksi loitsua, jolla pyydetään Ukko ylijumalalta tulista miekkaa, voidaan pitää myös rukouksena. Joissain loitsuissa on vedottu yhtä aikaa neitsyt Maarian, Ukko ylijumalaan, Jeesukseen ja Ilmariseen. == Katso myös == * Kilpalaulanta * Synty == Kirjallisuutta == * * * * * * * Luokka:Suomalainen taikuus Luokka:Suomalainen mytologia
Usva

Usva voi tarkoittaa seuraavia: * usva eli sumu, luonnonilmiö * USVA, ulkoisen säteilyn valvontajärjestelmä * Usva, Jälkeen keskiyön -kokoelmassa julkaistu Stephen Kingin novelli * The Mist – usva, Kingin novelliin pohjautuva kauhuelokuva * Usva, vuonna 1980 valmistunut John Carpenterin ohjaama kauhuelokuva * Usva, vuonna 2005 valmistunut Rupert Wainwrightin ohjaama uusintaversio Carpenterin elokuvasta * Usva (The Fog), James Herbertin kauhuromaani * Usva, spekulatiiviseen fiktioon keskittyvä verkkolehti. *Usva, Seita Parkkolan kirjoittama vuoden 2009 romaani * Usva, etunimi * Usva, sukunimenä **Tuula Rosenqvist, o.s. Usva (1933-2011), suomalainen televisiokuuluttaja
Syvyyssuuntainen läpikäynti

Tietojenkäsittelytieteessä syvyyssuuntainen läpikäynti eli syvyyshaku (, DFS) on graafialgoritmi, joka etsii kaikki tietyn solmun kautta saavutettavat muut solmut. Syvyyssuuntaisella läpikäynnillä saadaan tietoa graafin rakenteesta; polunhakua varten parempi algoritmi on yleensä leveyssuuntainen läpikäynti. == Algoritmi == Syvyyssuuntainen läpikäynti voidaan ilmaista vapaamuotoisesti seuraavasti: * Edetään aloitussolmusta lähtien mahdollisimman pitkälle. * Peruutetaan, kunnes löytyy haara, jota ei ole käyty läpi. * Edetään siitä lähtien mahdollisimman pitkälle... * Toistetaan, kunnes kaikki aloitussolmusta saavutettavat solmut ovat käyty läpi. Jos halutaan käydä koko verkko läpi, niin lisäksi: * Toistetaan algoritmia asettamalla yhä uudestaan aloitussolmuksi solmu, jota ei ole vielä käyty läpi. Tietoa saadaan paljon irti seuraavalla toteutustavalla: *Värjätään solmuja kolmella vaihtoehtoisella värillä (valkoinen, harmaa tai musta eli koskematon, edetty tai kokonaan läpikäyty). *Lyödään solmuihin ”aikaleima”, ennen kuin solmuun edetään tai siitä peruutetaan pois. *Tallennetaan polut merkitsemällä jokaiselle solmulle edeltäjä. Syvyyssuuntainen läpikäynti on helpointa toteuttaa rekursiivisesti: *Merkitään käsiteltävä solmu harmaalla värillä ja aikaleimalla. *Kasvatetaan aikaa. *Toistetaan algoritmi jokaiselle vierussolmulle. *Nyt solmu käyty kokonaan läpikäyty. *Värjätään käsiteltävä solmu mustaksi ja kasvatetaan aikaa. === Toteutus pseudokoodilla === aika: globaali muuttuja, joka kertoo montako kertaa yhteensä on edetty tai peruutettu record solmu viereiset: solmusta on yhteys näihin solmuihin väri: VALKOINEN, HARMAA tai MUSTA (koskematon, edetty tai kokonaan läpikäyty) edeltäjä: edellinen solmu edetyllä polulla löydetty: aika, jolloin solmuun edettiin läpikäyty: aika, jolloin solmu oli kokonaan läpikäyty ja siitä peruutettiin pois end record record verkko solmut: kaikki verkon solmut end record function dfs(G: verkko) for each v in G.solmut v.väri := VALKOINEN v.edeltäjä := null aika := 0 for each v in G.solmut if v.väri = VALKOINEN vieraile(v) function vieraile(u: solmu) u.väri := HARMAA aika := aika + 1 u.löydetty := aika for each v in u.viereiset if v.väri = VALKOINEN v.edeltäjä := u vieraile(v) u.väri := MUSTA aika := aika + 1 u.läpikäyty := aika == Lähteet == * * ==Kirjallisuutta== * Luokka:Algoritmit
Juurijuhla

JuuriJuhla-RotFest eli Espoon kansanmusiikkiviikko järjestetään vuosittain huhtikuussa. Tapahtuma alkoi vuonna 2003 Kevät soi -nimisenä. Vuodesta 2004 nimi on ollut JuuriJuhla-RotFest. Tapahtuma tarjoaa suomalaista, suomenruotsalaista ja kokeilevaa kansanmusiikkia. Lasten kansanmusiikkikonsertit ovat alusta asti olleet olennainen osa JuuriJuhlan ohjelmaa, kuten myös suomenruotsalaiset tapahtumat. JuuriJuhlan päänäyttämö on Leppävaaran Sellosali, mutta konserttipaikkoina toimivat myös Espoon vanhat kartanot, kirkot sekä seurantalot. Tapahtuman taiteellisena johtajana toimii kansainvälisesti ansioutunut harmonikkataiteilija, taiteilijaprofessori Maria Kalaniemi. JuuriJuhla-RotFestin järjestävät JuuriJuhla-RotFest-yhdistys, Suomen Kansanmusiikkiliitto, Espoon kaupunki, Espoon Kansanmusiikkikilta, Uudenmaan Kansanmusiikkiyhdistys, Espoon tuomiokirkkoseurakunta, Esbo svenska församling sekä Esbo Hembygdsförening. ==Vuoden 2009 JuuriJuhla== Vuoden 2009 JuuriJuhla pidettiin 13.-18. huhtikuuta. Esiintyjiä oli muun muassa Ilona Korhonen Ensemble, Tsuumi Sound System, Vieno Kekkonen & Pekka Pentikäinen, J. Karjalainen & Veli-Matti Järvenpää, Frigg, Maria Kalaniemi & Pekka Lehti, Jouhiorkesteri, Polka Chicks ja Pasi K & Hurmos. ==Aiheesta muualla== *JuuriJuhla-RotFest internetissä Luokka:Kansanmusiikkitapahtumat Suomessa Luokka:Espoon tapahtumat Luokka:Espoon musiikki
Dirty Pretty Things

Dirty Pretty Things oli brittiläinen rockyhtye. Yhtyeen keulahahmona toimi entisen The Libertines -yhtyeen laulaja-kitaristi Carl Barât. The Libertines hajosi vuonna 2004 Barâtin ja Pete Dohertyn kiistoihin, ja Barât perusti uuden yhtyeensä syyskuussa 2005. Dirty Pretty Thingsissä soittivat Barâtin lisäksi Didz Hammond, Gary Powell ja Anthony Rossomando. Yhtyeen musiikkityyliä kuvailtiin garage punkiksi ja indie rockiksi. Yhtye soitti viimeisen keikkansa Lontoon Astoriassa 20.12.2008. ==Jäsenet== *Carl Barât – laulu, kitara *Didz Hammond – basso, taustalaulu *Gary Powell – rummut *Anthony Rossomando – kitara, taustalaulu ==Julkaisut== ===Albumit=== *Waterloo to Anywhere (2006, Mercury Records) *Romance at Short Notice (2008, Mercury Records) ===Singlet=== *Bang Bang You’re Dead (2006) *Deadwood (2006) *Wondering (2006) *Tired of England (2008) *Plastic Hearts (2008) ===DVD=== *Puffing on a Coffin Nail - Live at the Forum (2006) ===Musii´kkivideot=== *Bang Bang You're Dead (2006) *Deadwood (2006) *Wondering (2006) *Blood Thirsty Bastards (2006) *Last of the Small Town Playboys (2006) *Tired of England (2008) ==Aiheesta muualla== *Yhtyeen viralliset internet-sivut Luokka:Brittiläiset rockyhtyeet
Viisas

Viisas tarkoittaa yleisesti ihmistä, jolla on viisautta -- joka osoittaa esimerkiksi oppineisuutta ja laajoja tietoja, tai kykyä ajatella tai harkita asioita selkeästi ja syvällisesti. Eri ajattelijoilla on ollut erilaisia näkemyksiä siitä, millainen ihminen on viisas. == Platon == Platon tekee dialogissaan PidotPlaton: Pidot 203e-204b; katso myös Faidros 278d. selvän eron filosofin (filosofos) ja viisaan (sofos) välille. Ero selitetään rakkauden käsitteen avulla. Rakkaudelta puuttuu se kohde, jota se etsii. Siksi filosofilla (kirjaimellisesti ”viisauden rakastajalla”) ei ole sitä viisautta mitä hän etsii. Viisas sen sijaan ei rakasta eikä etsi viisautta, koska hänellä jo on viisaus. Platonin mukaan on olemassa kahdenlaisia olentoja, jotka eivät tee filosofiaa: # Jumalat ja viisaat, koska he ovat viisaita. # Järjettömät ihmiset, koska he luulevat olevansa viisaita. Filosofin asema on näiden kahden ryhmän välissä. Filosofi ei ole viisas; mutta tajutessaan tämän, hän etsii viisautta ja rakastaa sitä. Tämä ero filosofin ja viisaan välillä oli myöhemmin merkittävässä osassa stoalaisessa filosofiassa, joka kehittyi Platonin jälkeen.Hadot, Pierre: What is Ancient Philosophy?, ss. 39-45. == Stoalaisuus == Stoalaiset katsoivat viisaan olevan yksilö, joka ei voi kärsiä mitään vahinkoa kohtalon taholta. Elämän ongelmat, joita ihmiset kohtaavat -- kuten sairaus, köyhyys, arvostelu, huono maine ja kuolema -- eivät aiheuttaneet viisaassa mitään murhetta, ja elinolot, joita muut ihmiset tavoittelevat -- kuten terveys, varallisuus, ylistys, maine ja pitkä elämä -- olivat viisaan mielestä vain tarpeetonta ylimääräistä. Stoalaiset näkivät viisaan täysin riippumattomana ulkoisista olosuhteista, ja tämän onnellisuuden (eudaimonia) riippuvaksi ainoastaan viisaan omasta hyveellisyydestä.Holowchak, M. Andrew: The Stoics, A Guide for the Perplexed, ss. 19–25.. Viisas saavuttaa tämän haavoittumattomuuden tiedon kautta, tulkitsemalla vaikutelmia oikein. Tämä on keskeisellä sijalla stoalaisessa tietoteoriassa.Hankinson, R. J.: Stoic Epistemology. Teoksessa Inwood, Brad (toim.): The Cambridge Companion to the Stoics, s. 59. == Katso myös == * Filosofi * Kreikan seitsemän viisasta == Lähteet == Luokka:Antiikin filosofia Luokka:Filosofian termit Luokka:Stoalaisuus
Saint-Malo

Saint-Malo on 49 661 asukkaan (2006) kaupunki Bretagnessa Luoteis-Ranskan rannikolla. Kaupunki on rakennettu Rancejoen suulle. Vanha kaupunki on kokonaan linnoitettu, ja satamaa suojaavat voimakkaan laskuveden aikaan paljastuvat hiekkasärkät. Vilkkaassa Saint-Malon satamassa on matkustaja- ja tavaraliikennettä. Vuosina 1590–1594 kaupunki oli julistautunut itsenäiseksi tasavallaksi, ja se oli monen kaapparin kotisatama. == Lähteet == == Aiheesta muualla == Luokka:Ranskan kaupungit Luokka:Euroopan entiset valtiot Luokka:Ille-et-Vilainen kunnat
Nerjungrin lentoasema

Nerjungrin lentoasema, myös Nerjungri–Tšulmanin lentoasema tai Tšulmanin lentoasema () on lentoasema Sahan tasavallan eteläosassa Nerjungrin piirissä, kahdeksan kilometriä Tšulmanista pohjoiseen. Nerjungrin kaupunkia palveleva lentoasema on siviililiikenteen käytössä. Lentoasemalta on päivittäinen yhteys tasavallan pääkaupunkiin Jakutskiin sekä Etelä-Siperiassa sijaitsevaan Novosibirskiin. == Aiheesta muualla == *Tietoa Nerjungrin lentoasemasta Luokka:Sahan tasavallan lentoasemat Luokka:Nerjungrin piiri
Karjalan kirkkotie

Karjalan kirkkotie on osa Via Karelia -matkailutietä. Se alkaa Valamosta, Heinävedeltä, Etelä-Savosta ja päättyy Hattuvaaraan, Ilomantsiin, Pohjois- Karjalaan. Tie on ortodoksinen kulttuurimatkailu- ja pyhiinvaellusreitti. Sen varrella on 1700- ja 1800-luvuilta peräisin olevia puukirkkoja ja tsasounia. Tienvarren kohteissa vaalitaan karjalaista praasniekkaperinnettä. Jokainen pyhäkkö on omistettu jollekin pyhälle tai pyhän juhlan muistolle. Tien varren kohteita ovat myös omaleimaiset erämaakalmistot, jotka on säilytetty täysin luonnonvaraisessa tilassa. == Lähteet == == Aiheesta muualla == * Via Karelian kotisivut Luokka:Heinäveden nähtävyydet Luokka:Ilomantsin nähtävyydet Luokka:Suomen matkailutiet Luokka:Pyhiinvaellus kristinuskossa
Tšerski

Tšerski () eli Tšerskej () on taajama ja Nižnekolymskin piirin (ulusin) hallinnollinen keskus Sahan tasavallan koillisosassa Kolymajoen alajuoksulla. Joen suulle Itä-Siperian meren äärellä on noin 130 kilometriä. Merialukset voivat navigoida taajamaan. Sahan tasavallan pääkaupunkiin Jakutskiin on lentäen 1 920 kilometriä. Venäläinen historiankirjoitus aloittaa historian vuodesta 1644, jolloin sinne rakennettiin talviasutus. Myöhemmin se tunnettiin nimellä Nižne Kresty (Нижние Кресты). Vuonna 1963 kaupunkityyppisen taajaman asema, vuonna 1977 siihen liitettiin Zeljonyi Mysin kylä (). Paikkakunta, samoin kuin läheinen Tšerskivuoristo, on nimetty puolalaissyntyisen tutkimusmatkailijan Jan Czerskin (ven. Ivan Dementjevitš Tšerski) mukaan. Paikkakunta oli suljettu ulkomaalaisilta vuoteen 1991 asti. Yli puolet taajaman väestöstä muutti pois vuoteen 2011 mennessä; sittemmin väkiluku on vähentynyt edelleen. Vuonna 2022 asukkaita oli noin 2 500. Tšerskissä sijaitsee meri- ja jokisatama, joka on avoin noin kolme kuukautta vuodesta. Tšerskin lentoasema sijaitsee kilometrin päässä taajaman eteläpuolella. Taajaman lähistöllä toimii Koillinen tiedeasema (), joka ennen Venäjän hyökkäyssotaa (2022-) oli EU:n tieteellisen yhteistyön piirissä. Asemalla on tutkittu muun muassa ikiroudan sulamisen aiheuttamia metaanipäästöjä. Tutkimusasemalla ja läheisellä suojelualueella on tutkittu muun muassa suurten kasveja syövien nisäkkäiden vaikutuksia ikiroudan sulamisen estämisessä. == Asukasluvun kehitys == *11 176 (1989) *3 832 (2002) *2 857 (2010) *2 500 (2022) ==Lähteet== == Aiheesta muualla == *Poselok Tšerski. Sahan tasavallan portaali. *Google maps – Tšerski Tserski
Ratbat

Ratbat on fiktiivinen hahmo Transformers-universumissa. Ratbat on Transformersien kotiplaneetalla, Cybertronilla korkea-arvoinen polttoaineupseeri, jonka vastuulla on Decepticonien polttoaineen saanti ja sen kulutus. Ratbatille tärkeintä on polttoaineen säästäminen. Ratbatin robottimuoto on mekaaninen lepakko ja hänen muuntautumismuotonsa on C-kasetti. ==Generation 1== ===Sarjakuva=== Megatronin kadottua Ratbat otti yhdessä Decenpticon Shockwaven kanssa Maan Decepticonien johdon. Maan Decepticonit olivat tuhlanneet turhan paljon polttoainetta turhissa operaatioissa ja Ratbat päätti tulla itse paikan päälle. Myöhemmin Ratbat sieppasi Autobottien ihmisliittolaisen, Busterin. Shockwaven oletettua kuolleen Ratbatista tuli Maan Decepticonien johtaja. Hänen valta-aikansa ei kuitenkaan kauan kestänyt, kun Decepticon Scorponokin johtamat Decepticonit saapuivat Maapallolle. Samaan aikaan Decepticonit saivat tiedon avaruudessa olevasta energialähteestä, Alikannasta. Starscreamin petettyä Decepticonit ja laitettua nämä taistelemaan keskenään ja Autobotteja vastaan Ratbat ymmärsi Starscreamin juonittelut ja vaati Optimus Primea julistamaan tulitauon. Tämän jälkeen kaksi Decepticon ryhmää ja Optimus Primen johtamat Autobotit liittoutuivat keskenään, pysäyttääkseen Starscreamin. Ratbat johti Transformersien partiota yhdessä Autobot Blasterin kanssa. Ratbat yhdessä Scorponkin kanssa epäilivät kuitenkin Optimusta petturiksi ja lähtivät tappamaan tätä. Lopun Ratbat kohtasi, Scorponokin ammuttua häntälaserillaan täysosuman. Ratbat putosi maahan ja hajosi romuksi. Tämän jälkeen Ratbatia ei enää koskaan nähty. ===Elokuva (1986)=== Elokuvassa The Transformers: The Movie Ratbat esiintyy lyhyessä, äänettömässä roolissa. Hän pysäyttää Autobotti Blasterin lähettämän hätäsanoman, yhdessä Decepticon Rumblen, Frenzyn ja Ravagen kanssa. ==The War Within== ===Sarjakuva=== Ratbat johtaa sarjakuvassa Decepticon alaryhmää, nimeltä Ultracons. == Aiheesta muualla == *Lisätietoa Ratbatista TFWIKI.Netissä, Transformers-aiheisesta wikiassa Luokka:Decepticonit
Elina Halttunen

Elina Johanna Halttunen (s. 10. toukokuuta 1952 Helsinki) on suomalainen kirjailija, käsikirjoittaja ja näyttelijä. Halttunen julkaisi esikoisromaaninsa Saaressa kaikki hyvin helmikuussa 2009. Hän näytteli 1970-luvulla MTV:n Naapurilähiö-sarjassa. Halttunen on myös näyttellyt tv- sarjassa Rikas ja kunniallinen (1988). Vuonna 1993 Halttusella alkoi kahdeksan vuoden yhtäjaksoinen käsikirjoitustyö, kun hän kirjoitti MTV3:lle menestyssarjat Blondi tuli taloon (1994–1995), Ihmeidentekijät (1996–1998) ja Parhaat vuodet (2000–2002). Hän myös ohjasi Blondi tuli taloon -sarjan yhdessä Reija Virolaisen kanssa. 2000-luvulla hän käsikirjoitti Yle TV1:n Kotikatu- sarjaa. Hän on myös käsikirjoittanut Ilkka Vanteen lotista kertovan elokuvan Lupaus (2005) ja Kalle Päätalon elämään keskittyvän elokuvan Päätalo (2008). Halttunen on naimisissa lääkäri Veli Ylitalon kanssa. Heillä on kolme tytärtä Johanna, Karoliina, Saara ja poika, Mikko. Hänen vanhempansa olivat näyttelijät Hilkka ja Kaarlo Halttunen. Hänen sisarensa on näyttelijä Marjukka Halttunen. == Televisiosarjat ja elokuvat== * Mies tältä tähdeltä (1958) (elokuva, näyttelijä; Elina Koskinen) * Luottamus (1976) (elokuva, näyttelijä; Castrenin sisäkkö) * Naapurilähiö (1969–1976) (tv-sarja, näyttelijä; Riitta) * Satumainen onni (1987) (tv-sarja, dramaturgi) * Rikas ja kunniallinen (1988) (tv-sarja, näyttelijä; Suvi Laakkonen) * Viimeinen koukkaus (1989) (dramaturgi) * Elämän rouva, rouva Glad (1990) (tv-sarja, näyttelijä; pankinjohtajan vaimo) * Ruusun aika (1990–1991) (tv-sarja, dramaturgi) * Puhtaat valkeat lakanat (1993) (tv-sarja, dramaturgi) * Blondi tuli taloon (1994–1995) (tv-sarja, käsikirjoittaja, ohjaaja) * Ihmeidentekijät (1996–1998) (tv-sarja, käsikirjoittaja) * Parhaat vuodet (2000–2002) (tv-sarja, käsikirjoittaja) * Pidetään yhtä (2002) (tv-sarja, käsikirjoittaja) * Kotikatu (2002–2006) (tv-sarja, käsikirjoittaja) * Lupaus (2005) (elokuva, dramaturgi) * Päätalo (2008) (elokuva, dramaturgi) == Romaanit == * * == Aiheesta muualla == * Elina Halttunen kustannusosakeyhtiö Teoksen kotisivuilla * * Luokka:Suomalaiset televisionäyttelijät Luokka:Suomalaiset televisio-ohjaajat Luokka:Suomalaiset elokuvakäsikirjoittajat Luokka:Suomalaiset televisiokäsikirjoittajat Luokka:Vuonna 1952 syntyneet Luokka:Elävät henkilöt
Jeff Lisandro

Jeffrey "Jeff" Lisandro (s. Perth, Länsi-Australia, Australia) on australialainen nykyään Italian Salernossa asuva pokeriammattilainen. Lempinimellä "The Iceman" ("jäämies") tunnettua Lisandroa pidetään yhtenä maailman parhaista käteispelaajista, mutta hän on menestynyt myös pokeriturnauksissa. Hänellä on neljä World Series of Poker -voittoa, joista kolme tuli vuonna 2009. == World Series of Poker == Lisandroa pidettiin pitkään yhtenä parhaista pokeripelaajista, joka ei ollut voittanut yhtään World Series of Poker -turnausta. Lisandro oli selvinnyt useita kertoja finaalipöytään, ensimmäisen kerran vuonna 1997, jolloin hän oli 3 000 dollarin pot limit omaha -turnauksen seitsemäs. Vuoden 2004 WSOP:ssa Lisandro oli kahdesti kolmas: 2 000 dollarin pot limit omahassa ja 5 000 dollarin seitsemän kortin avopokerin maailmanmestaruusturnauksessa. Jälkimmäisessä Lisandron palkintosumma oli 74 400 dollaria. WSOP:n pääturnauksessa Lisandro oli vuonna 2006 seitsemästoista ja ansaitsi 659 730 dollaria. Vuonna 2007 Lisandro oli lähellä ensimmäistä WSOP-rannekettaan 5 000 dollarin pot limit hold'emin maailmanmestaruusturnauksessa, mutta hävisi lopun kaksinpelissä Allen Cunninghamille. Viimein 2 000 dollarin seitsemän kortin avopokeriturnauksessa Lisandro onnistui ja voitti rannekkeen sekä 118 246 dollaria. Hän oli myös koko WSOP:n vuoden toiseksi paras pelaaja Tom Schneiderin jälkeen. Vuoden 2008 WSOP:ssa Lisandro oli toinen Mike Matusowin voittamassa 5000 dollarin no limit 2-7 draw lowball -turnauksessa. Vuonna 2009 Lisandro voitti peräti kolme WSOP- ranneketta: yhden jokaisesta seitsemän kortin avopokerimuodosta (seven card stud, seven card stud hi-lo ja razz). === WSOP-rannekkeet === Vuosi Turnaus Voittosumma (USD) 2007 $2,000 Seven-Card Stud 118 426 2009 $1,500 Seven-Card Stud 124 959 2009 $10,000 World Championship Seven-Card Stud H/L-8 431 656 2009 $2,500 Razz 188 370 == Muut turnaukset == World Poker Tourilla Lisandro ei ole vielä selvinnyt finaalipöytään, kerran hän on päässyt rahasijoille. European Poker Tourilla vuoden 2006 Barcelona Openissa hän oli kuudes ansaiten 115 200 euroa. Joulukuussa 2004 Lisandro voitti 25 000 dollarin sisäänoston heads up limit hold'em -turnauksen. Finaalissa hän kukisti Howard Ledererin. Toukokuussa 2005 Lisandro voitti WSOP:n oheisturnauksen, 10 000 dollarin no limit hold'em -tapahtuman Lake Tahoella. Lopun kaksinpelissä vastassa oli Phil Ivey. Ykköspalkinto oli 542 360 dollaria. Lokakuussa 2009 Lisandron turnausansiot ylittivät 4,0 miljoonaa dollaria. == Lähteet == == Aiheesta muualla == * Luokka:Australialaiset pokerinpelaajat Luokka:Syntymävuosi puuttuu Luokka:Elävät henkilöt
Goblin

Goblin voi tarkoittaa seuraavia asioita: * Peikko, taruolento * Goblin, Warcraft-sarjassa esiintyvä rotu * Goblin, RuneScapessa esiintyvä rotu * Goblin, progressiivista rockia soittava italialainen yhtye
El Sadar

250px|right|thumb|Reyno de Navarra sisältä. Estadio El Sadar (vuosina 2006–2013 Estadio Reyno de Navarra) on stadion Pamplonassa, Espanjan Navarrassa. Stadion avattiin 2. syyskuuta 1967, ja sen nykykapasiteetti on 19 800 istumapaikkaa. El Sadarin pääasiallinen käyttäjä on Espanjan kakkossarjassa Segunda Divisiónissa pelaava jalkapalloseura Club Atlético Osasuna, jonka kotistadionina se toimii. Stadion on saanut nimensä lähellä virtaavasta Sadarjoesta. Vuosina 2006–2013 stadion tunnettiin Navarran aluehallinnon kanssa tehdyn sponsorisopimuksen myötä muinaiseen Navarran kuningaskuntaan viitanneella nimellä Estadio Reyno de Navarra. == Lähteet == == Aiheesta muualla == * Stadion Osasunan sivustolla * Stadion Google Mapsin satelliittikuvassa Luokka:Espanjan jalkapallostadionit Luokka:Pamplona
Tšerskin lentoasema

Tšerskin lentoasema on pieni lentoasema Sahan tasavallan koillisosassa Nižnekolymskin piirissä kilometri Tšerskin taajamasta etelään. Tšerskin lentoasema palvelee pääasiassa pieniä rahtikoneita. == Lähteet == * Tietoa Tšerskin lentoasemasta Tserskin lentoasema Luokka:Arktisen alueen lentoasemat
Isidro Nozal

Isidro Nozal Vega (s. 18. syyskuuta 1977) on espanjalainen maantiepyöräilijä. Hän sijoittui toiseksi vuoden 2003 Espanjan ympäriajossa. Nozal kilpaili ammattilaisena vuosina 1999−2009. Hän aloitti uransa ONCE-Deutsche Bank -tallissa (nyk. Astana Team) ja jatkoi joukkueessa aina vuoteen 2007 saakka, jolloin hän siirtyi Continental-tason talliin Karpin-Galicia. Vuosina 2008–2009 hänen tallinsa oli portugalilainen Liberty Seguros. Vuonna 2005 Nozal sai kahden viikon kilpailukiellon, kun hänen verensä hematokriitti-arvo todettiin liian korkeaksi. Nozal liitettiin myös alkuvaiheessa Operaatio Puerto -dopingtapaukseen, mutta Espanjan viranomaiset vapauttivat hänen syytöksistä. Vuonna 2009 hän jäi kiinni CERA-hormonin käytöstä. Nozalin tavaramerkkinä oli, ettei hän käynyt suurten ympäriajojen yhteydessä suihkussa, koska pelkäsi veden pehmentävän lihaksensa. ==Saavutuksia== *Maantieaika-ajon MM-kilpailu: 2003 neljäs *Espanjan ympäriajo: **2003 toinen kokonaiskilpailussa, voitto etapeilla 6 ja 13 (molemmat aika-ajoja) **2004 seitsemäs kokonaiskilpailussa, kolmas etapilla 9 *Italian ympäriajo: 2001 kolmas etapilla 10 *Ranskan ympäriajo: 2003 kolmas etapilla 11 *Clasica de Alcobendas: 2002 voitto etapilla 3 (aika-ajo) ==Lähteet== *Isidro Nozal Trap- Friis-tietokannassa *Profiili cyclingarchives.com-sivustolla ===Viitteet=== Luokka:Espanjalaiset maantiepyöräilijät Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut pyöräilijät Luokka:Vuonna 1977 syntyneet Luokka:Elävät henkilöt
Asemantausta

Asemantausta on Lahden 25. kaupunginosa, joka sijaitsee välittömästi Lahden rautatieaseman ja rautatien eteläpuolella. Kaupunginosan naapurikaupunginosia ovat pohjoisessa Keski-Lahti, kaakossa Saksalankadun ja Hakakujan itäpuolella Kerinkallio, etelälounaassa Tapparankadun eteläpuolella Laune ja lännessä Helsingintien takana Sopenkorpi. Vuonna 2017 Asemantaustan kaupunginosaa vastaavan Lahden Asemantaustan tilastoalueen väkiluku oli 4 723. Aikaisemmin puhekielessä Asemantaustaa on kutsuttu myös nimellä Paanantaka. Saksaksi rautatie on Eisenbahn, josta on tullut suomen kieleen paana tarkoitaen laajemminkin rautatien lisäksi myös muuta kulkuväylää (). Alue oli paljolti 1970-luvulla vielä peltoa, mutta eteläpuolisen Launeen kehittyessä kaupalliseksi keskukseksi (mm. Prisma ja K-Citymarket sekä rautakaupat) Asemantaustaankin on rakennettu liiketiloja ja asuinrakennuksia. Asemakaavallisesti Asemantausta jakautuu Anttilanmäki-, Kittelä-, Kullankukkula- ja Marolinna-nimisiin asuinalueisiin sekä Lepikko-nimiseen teollisuusalueeseen. Alueelle rakennettiin vuoden 1989 hiihdon maailmanmestaruuskilpailuiden kisakylä.Vellamon Vinkit: Asemantausta Edellinen kisakylä rakennettiin Riihelään. == Kaupunginosan palveluja == Asemantaustalla toimii esimerkiksi Asemantaustan päiväkoti (Heikinkatu 7), aiempi Anttilanmäen koulu (syksystä 2019 lähtien Lahden ruotsinkielinen koulu) ja Länsiharjun koulu, Launeen harjoitusjäähalli (sponsori nimi: RTK Areena (aiemmin Sol Areena)), keilahalli, Launeen kirkko ja esikoislestadiolaisten ruokoushuone. Asemantaustan kautta kulkee sekä kauko- että paikallisliikenteen linja-autoja. Linjat 1, 2, 6, 7, 13, 31, 32, 88, 89 ja 89Z kulkevat Asemantaustan ohi Vesijärvenkatua ja Uudenmaankatua pitkin. == Lähteet == *
Adachi

Adachi () on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Tokion keisarillisen palatsin pohjoispuolella ja rajautuu Arakawan, Katsushikan, Kitan ja Sumidan erillisalueisiin sekä Saitaman prefektuurin Hatogayan, Kawaguchin, Sōkan ja Yashion kaupunkeihin. Arajoki virtaa erillisalueen eteläosassa ja Sumidajoki sen etelärajalla. Adachissa on 683 610 asukasta (vuonna 2017) ja sen pinta-ala on 53,25 neliökilometriä. == Aluejako == Adachin erillisalueella on 88 kaupunginosaa, jotka jakautuvat yhteensä 269 osa-alueeseen (). Yhteen kaupunginosaan kuuluu yhdestä yhdeksään osa-aluetta. *Adachi *Aoi *Ayase *Chūō-honchō *Hanahata *Higashi-Ayase *Higashi-Hokima *Higashi-Ikō *Higashi- Rokugatsuchō *Hinodechō *Hirano *Hitotsuya *Hokima *Horinouchi *Hozukachō *Ikō *Ikō-honchō *Iriya *Iriyamachi *Kaga *Kahei *Kita-Kaheichō *Kojiya *Kojiya- honchō *Kurihara *Kōdō *Kōhoku *Minami-Hanahata *Miyagi *Motoki *Motoki- higashimachi *Motoki-kitamachi *Motoki-minamimachi *Motoki-nishimachi *Mutsugi *Nakagawa *Nishiarai *Nishiarai-Sakaechō *Nishiarai-honchō *Nishi-Ayase *Nishi-Hokima *Nishi-Ikō *Nishi-Ikōchō *Nishi-Kahei *Nishi-Takenotsuka *Odai *Ōgi *Okino *Ōyata *Rokuchō *Rokugatsu *Sano *Saranuma *Sekibara *Senju *Senju-Akebonochō *Senju-Asahichō *Senju-Hashidochō *Senju-Kawarachō *Senju- Kotobukichō *Senju-Midorichō *Senju-Miyamotochō *Senju-Motomachi *Senju- Nakachō *Senju-Nakaichō *Senju-Sakuragi *Senju-Sekiyachō *Senju-Tatsutachō *Senju-Yanagichō *Senju-azuma *Senju-Ōkawachō *Shikahama *Shimane *Shinden *Shinmei *Shinmei-minami *Takenotsuka *Tatsunuma *Toneri *Toneri-kōen *Tonerimachi *Tsubaki *Tōwa *Umeda *Umejima *Yanagihara *Yanaka *Yazaike == Kuvia == Tiedosto:Ōgi_ōhashi_-01.jpg|Arakawan ylittävä Nippori–Toneri Liner Tiedosto:Nishiarai Daishi Main Hall 201706a.jpg|Sōji-ji eli Nishiarai-Daishi == Lähteet == == Aiheesta muualla == *Erillisalueen internetsivut Luokka:Tokion erillisalueet